《云溪杂咏》
宋代·郭印

步屧寻幽胜，亭边水竹饶。
地令人事远，江遣客愁销。
自是尘难近，谁云隐可招。
洞天无别景，於此日逍遥。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。